**A Csányi Alapítvány a Polgár Judit Sakk Alapítvánnyal közösen „Döntéshozatal” címmel pályázatot hirdet**

**Pályázó neve: Mága Máté**

**Jászberény 2. csoport B3242**

**2023.09.04.**

**Az én döntéseim**

Az iskolában nagyon sok nehéz döntés van.

Egyik nap tesiórán tollasoztunk. Csengő előtt a tanárnő szólt, hogy vigyük be az ütőket és a labdákat, de akivel játszottam még hajított egy jó nagyot a labdán, és mondta:

- Üsd vissza!

- De már szólt a tanárnő!

- Ne már ennyire félsz elütni a labdát?

Ha elütöm a labdát akkor a tanárnő azt mondja:

- Hallassz rendesen?!

Ha nem ütöm el akkor kinevet. Nem ütöttem el, és kicikizett. Én mondtam neki, hogy csak próbálok szót fogadni.

Bár voltak ezen kívül nehézkes döntéseim. Tanév elején, egyik magyar órán, tanárnő feltett egy kérdést. Nem voltam benne biztos, és ezért elkezdett járni az agyam. Ha válaszolok és nem jót mondok, akkor rosszul fogom magam érezni, mert nem tudom, hogy mit gondolnak rólam. Ha nem válaszolok akkor is rosszul érzem magam, mert nagyon maximalista vagyok. Ezt a többiek is tudják és biztos felmerül bennük az a kérdés, hogy nem tudom a jó választ.

Ugorjunk tovább az időben és nézzük meg életem legeslegnehezebb döntését, az új iskolába menetelt. Az egész úgy kezdődött, hogy unatkoztam az órákon, egy új kihívásra vágytam. Szerintem az osztályfőnököm rájött erre és felvetette azt az ötletet, hogy felvételizzek a Lehel Vezér Gimnáziumba, amiről tudni kell, hogy Jászberényben található. Erre azt mondtam, hogy fontolgattuk már ezt a kérdést anyukámmal. Én belementem és arra kaptam fel a fejem, hogy Jászberényben írom a második emeleten először a matekot, ami számomra nehezebb volt, utána pedig a magyart, ami közelebb áll hozzám. Ahogy megírtam, egy percig sem gondoltam, hogy ilyen jó eredményt érek el. Hogy felvettek – e? Azt még nem mondom el, hiszen ilyenkor még én sem tudtam az eredményt!

Nagyon nehéz volt meghozni ezt a döntést, ugyanis óvodás korom óta ismerem az osztály társaimat.

Erről ennyit. Már így is túl sokat locsogtam a felvételizésről. Most térjünk át a Csányi Alapítványra. A testvérem már lassan 5 éve tagja az Alapítványnak, ebből kifolyólag, jó sok tapasztalata van az Alapítványról. Ami szimpatikus volt, hogy csak pozitívak az élményei. Amilyen szerencsém van, pont, amikor negyedikes voltam, lehetőségem lett felvételizni. Ezért februárban megírtam a matekot és a nyelvtant. Ebben az volt a nehéz, hogy ha véletlen felvennének a Lehelbe, akkor félek tőle, hogy túl sok lesz egyszerre.

Neeem dehogyis, ha másnak sikerült, akkor nekem is fog. Szüleim mondták nekem, hogy mindig pozitívan kell gondolkodni. Szerintem én ezt a kijelentésüket jól értelmeztem.

A Csányi Alapítvány abban is segít, ha felnőtt leszek és tűzszerész akarok lenni, akkor tudjam, hogy a bombán a kék vagy a piros vezetéket vágjam el, ha nem akarom, hogy felrobbanjon. Meg persze abban is segít, ami számomra nagyon fontos: hogy állatorvos legyek. Meg persze nagyon sok a program. Nyári szünet elején is voltunk Sarlóspusztán a Club Hotelben, ugyanis úgynevezett „gólya” vagyok, ami azt jelenti, hogy most kezdtem az alapítványnál. Testvérem is volt az Összművészeti táborban.

Menjünk tovább az eredményekre. Áprilisban megkaptam a Lehelben írt eredményemet és dobpergést kérek. . . . . . . . . bekerültem! Nagyon örülök, hogy végre bejutottam!

De most elkezdett járni az agyam: biztos, hogy jó ötlet volt, nem lesz túl megterhelő számomra, ha meggondolom magam még visszaléphetek?

Remélem nem ennyire komplikált beilleszkedni és remélem hamar új barátokra lelek.

Mindenki azt mondja, hogy nagyon barátságos vagyok és könnyen be tudok illeszkedni. Igen, de azért azt se felejtsük el, hogy az előző osztályban 15-en voltunk és az új osztályban 32-en leszünk. 15-ös létszámnál oké, mindenkit ugyanúgy ismerhetek, de ha 32-en vagyunk nem mindenkit ismerünk annyira, mint mondjuk mást. Akit pedig nem ismerünk, ki tudja mit mondhat rólam a hátam mögött. Mondjuk az tudja, akinek mondja.

Mindegy biztos, hogy nem fog ilyen történni. Ha tovább döcögünk az időben, itt vagyunk a nyári szünetben. Voltam az új iskolámban megismerkedni. Elmentünk a Szántai kertbe, ugyanis ott lesznek a tornaóráim. Az iskola, ahogy fogalmazott a tanárnő, mert körbejártuk az egész sulit: labirintusos, mert minden össze kötve mindenhol.

Holnap megyünk az évnyitóra már nem is bánom, hogy új iskolába megyek. Ezt a történetet hétfőn be kell vinnem a jászberényi közösségi házba. Még pár napig itthon lehetek, foglalkozhatok a kerttel, idegesíthetem a tesóm és a papagájaimmal és a macskáimmal törődhetek. Ja, igen és nem szeretek focizni.

Még egy döntés abbahagyjam az írást?